**KRAJEVNA SKUPNOST JEVNICA**

**Jevnica 36,**

**1281 KRESNICE**

**E-mail:** **svetks@jevnica.si**

**Datum: 16.3.2021**

**Zapisnik 13. seje sveta KS Jevnica,**

ki je bila v ponedeljek, 15. 3. 2021, v prostorih gasilskega doma.

Prisotni : Jernej Kukovica, Vika Benčič, Marija Klopčič, Niko Krajnčič, Tomo Jerebič in Jani Jerant.

Opravičeno odsotna : Damjan Zupančič in Klemen Cerar.

Dnevni red:

*1. Pregled in potrditev zapisnika 12. seje sveta KS Jevnica,*

*2. Pregled in potrditev finančnega ter poslovnega poročila,*

*3. Pregled in potrditev poročila inventarne komisije,*

*4. Poročilo o prihodu in obdaritvi Dedka Mraza,*

*5. Poročilo o izvedbi dogodka ob krajevnem prazniku,*

*6. Poročilo o prijavi na razpis za področje kulture,*

*7. Informacija o postavitvi oglasnih desk oziroma kozolčkov,*

*8. Obravnava vloge Šuštar Marjana v zvezi z njegovo investicijo,*

*9. Razno*

***AD.1***

***Sklep 1: Člani sveta KS potrjujejo zapisnik 12. seje v zapisani obliki, s tem da***

***se bo program 2021-2022 (prioritete) obravnavalo in sprejelo na eni naslednjih,***

***predvidoma na 15. seji.***

***AD.2***

***Sklep 1: Člani sveta KS potrjujejo predloženo finančno in poslovno poročilo.***

***Sklep 2: Člani sveta ponovno predlagajo sestanek z občinskim računovodstvom,***

***v želji po transparentni pripravi finančnih poročil z dejanskim stanjem in brez prenašanja dediščine iz preteklosti. Predvideti je potrebno tudi postavko nepredvidenih oziroma nerazporejenih sredstev.***

***AD.3***

***Sklep 1: Člani sveta potrjujejo poročilo inventarne komisije.***

***Sklep 2: Pri naslednji inventuri je potrebno upoštevati tudi vodovod z novimi jaški***

***in cevmi, oglasne table in dugo, kar pri tej še ni upoštevanega..***

***AD.4***

***Sklep 1: Člani sveta KS sprejemajo poročilo o prihodu Dedka Mraza in obdaritvi otrok.***

***Sklep 2: Kljub neugodni zdravstveni situaciji je članom sveta KS in krajanom uspelo pripraviti nepozabne trenutke za otroke, za kar vsem vključenim velja pohvala.***

***AD.5***

***Sklep 1: Člani sveta sprejemajo informacijo o izvedbi dogodka ob krajevnem prazniku in pridobitvi novega glavnega priključka vode na vodohran za krajane Golišč. Žal ni bilo možno zagotoviti prisotnosti vseh krajanov in organizacij.***

***AD.6***

***Sklep 1: Člani sveta sprejemajo informacijo o prijavi na razpis s področja kulture***

***v želji, da bo sprejetih čim več predlogov ter potreb KS Jevnica.***

***AD.7.***

***Sklep 1: Člani sveta sprejemajo informacijo o postavitvi štirih oglasnih desk oziroma kozolčkov na področju Kresniških Poljan, Jevnice in Golišč.***

***Sklep 2: V sklopu aprilske čistilne akcije se po zaselkih organizira tudi čiščenje in prebarvanje petih starejših oglasnih desk. Barvo bo zagotovil Simon Nagode.***

***Sklep 3: Dodatno oglasno desko, načrtovano pri cerkvi, se po dogovoru postavi kasneje, ob zaključku projektiranja Poljanskega kroga.***

***AD.8***

*Na sejo je bil povabljen tudi Marjan Šuštar, ki je obrazložil obseg in namen svoje investicije na parceli št.1153/1, k.o. Kresniški vrh.*

*Investitor ima namen urediti Jevniški potok, ga obdati s skalami in del zemljišča podariti skupnosti. V zvezi z morebitno prestavitvijo vodovodne cevi se bo posvetoval z vodovodnim odborom pri KS Jevnica.*

*Iz prejete dokumentacije je razvidno, da je govora o postavitvi kozolca-toplarja, ki sicer presega zakonsko dovoljene dimenzije, na drugi strani pa naj bi po informacijah investitorja ta načrtoval tudi gradnjo gostinskega objekta in otroškega igrišča.*

***Sklep 1: Dokumentacija za pridobitev gradbenega dovoljenja za nezahtevne objekte ter zahteva za izdajo mnenja je pomanjkljiva in vsebuje več napak, tako v parcelnih številkah, kot tudi naslovih, zato se Jukum d.o.o. pošlje odgovor z našimi pripombami ter jih naproša, da dokumentacijo popravijo in dopolnijo ter ponovno pošljejo na naslov KS Jevnica.***

***Sklep 2: Člani sveta so dobili v pregled tudi elaborat regulacije Jevniškega potoka s strani podjetja Hidrotehnik, ki ga bodo pregledali in podali svoje mnenje do naslednje seje sveta.***

***AD.9***

***Razno:***

*- ekološki otok v Jevnici je prepogosto prostor odlaganja raznoraznih smeti in kosovnih odpadkov, zato člani sveta predlagajo, da se zabojnika za steklo prestavita bližje centra vasi, na manjše parkirišče, v bližini hiše Škrjanc Mirka.*

*- Jernej Kukovica je prisotne informiral o terenskem sestanku glede ureditve izven nivojskega prehoda ter vaškega središča s parkiriščem in tudi pešpotjo, ki je bil 12.3. Več informacij o tem bo sledilo na naslednji seji oziroma po pridobljenem zapisniku s strani Občine Litija.*

*- 12.3. je bil na Občini Litija tudi sestanek glede kanalizacije Jevnica-Kresniške Poljane. Osnovne ugotovitve so bile, da je bila parcelacija narejena že pred leti, prav tako zelo obširen in kvalitetno narejen projekt, ki se nahaja na Občini Litija.*

*Letos se izvede geodetska dela in izdela projektno dokumentacijo. Več bo razvidnega iz pričakovanega zapisnika s strani Občine Litija.*

*-v februarski številki Občana je bilo objavljeno dogajanje v KS Jevnica ob prihodu Dedka Mraza in krajevnem prazniku. Tudi v bodoče velja vse večje dogodke in dosežke objaviti v omenjenem glasilu in drugih občinskih medijih.*

*- članica sveta KS Jevnica Viktorija Benčič do konca meseca marca v občinski avli razstavlja svoje umetniške izdelke, imenovane mandale. Vsem predlagamo ogled razstave, umetnici pa veljajo vse pohvale za trud in kvalitetne eksponate.*

*- dvorana v Jevnici je bogatejša za novo ozvočenje v večinski lasti KS Jevnica, del ozvočenja pa je dokupil tudi KUD Jevnica. Med obema se bo sklenil dogovor o uporabi, postavil se bo skrbnik in oblikovala tehnična ekipa za ravnanje z ozvočenjem ter lučmi.*

*V dvorani je nujno potrebno opraviti vzdrževalna dela, predvsem mizarska (vrata, stopnice, obrobne letve, omara …).*

*V času covida je potrebno zagotoviti 100 % kritje obratovalnih stroškov dvorane.*

*-dopis županoma obeh Občin je rodil sadove, bankine na cesti proti Lazam so posute s peskom, del ceste v občini Dol pa tudi povaljan.*

*-Vodovodni odbor se naproša, da čim prej reši lastništvo vodohrana Markič ter*

 *Jožetu Gorencu na njegovo prošnjo zagotovi načrt oziroma sliko trase in priključka vodovoda, ki poteka po njegovem zemljišču.*

*VO je zadnjem obdobju vgradil en jašek, drugi z vodomerom (pri Kisovcu) je načrtovan v kratkem, v načrtih je tudi nabava kontrolnih ur in odkup zemljišča. Še vedno pa prihaja do izgube vode, saj je okoli 20 % odteka mimo sistema.*

*-Predstavniki KS Jevnica preverijo situacijo glede plazu pri Vasiljeviču, v Goliščah.*

*Predlaga se, da se opravi ogled z Marjanom Šuštarjem in kontaktira tudi s predstavnikom gasilcev. O problematiki se obvesti tudi Občino Litija in jo zaprosi za strokovno in po potrebi tudi materialno pomoč.*

*-Stanje pešpoti je še vedno slabo, je pa SŽI na našo in pobudo KSP zamenjala podrto ograjo, več o tem na 14. seji sveta KS.*

*-člani sveta so seznanjeni z odgovori na naše dopise, pošlje se jim jih tudi po el. pošti.*

*- preveriti je treba kako z lučjo javne razsvetljave na POŠ Jevnica.*

*Sestanek je bil zaključen ob 21.00.*

*Zapisal: Jani Jerant*